Janek Valgepea

Janek Valgepea (sündinud 4. juunil 1994 Tallinnas) on briti ja eesti laulja.

Ta jõudis TV3 meelelahutussaates "Eesti otsib superstaari 2012" viiendasse finaalsaatesse, kus esitas Michael Bublé versiooni laulust "Save the Last Dance for Me". Lõppkokkuvõttes saavutas ta 6. koha. Valgepea pääses finaalidesse teises stuudiovoorus publikuhääletuse tulemusena. Ta laulis Bruno Marsi kirjutatud loo "Before It Explodes". Kohtunik Mihkel Raud nimetas Valgepead parimaks meesvokalistiks, kes superstaarisaates kunagi on olnud. 

Valgepea on varem võistelnud Tallinna Televisiooni saates "Tallinn, I'm Famous", kus jõudis Tõnu Laikre võistkonnas finaali; võistkond sai 4. koha. 

Ta laulis konkursil "Eesti laul 2013" tausta Grete Paiale, kelle esitatud laul "Päästke noored hinged" saavutas teise koha.

2013. aastal lõpetas Tallinna Pae Gümnaasiumi, enne seda õppis Tallinna Kuristiku Gümnaasiumis ja Lasnamäe Üldgümnaasiumis. Aastatel 2013–2014 oli Tallinna Ülikooli itaalia keele ja kultuuri eriala üliõpilane. 

Aastatel 2014–2016 õppis ta Briti ja Iiri Moodsa Muusika Instituudis (BIMM London).

25. juulil 2017 lõpetas ta University of West Londoni muusikakolledži bakalaureusekraadiga muusikas. Tema tulemusi hinnati taseme summa cum laude vääriliseks."Palju õnne! Superstaarisaate kasvandik Janek Valgepea lõpetas Londonis ülikooli" Kroonika, 26. juuli 2017

Janek osaleb konkursil Eesti Laul 2023 looga "House Of Glass", mille kaasautoriks on Kjetil Mørland, kes esindas Norrat 2015. aasta Eurovisioonil saavutades 8. koha looga "A Monster Like Me". 

Janek Valgepeal elab ja töötab Inglismaal. 

 Tunnustus 
 2012 – Tallinna noor kultuuritegija (Tallinna Haridusameti auhind)Algasid konkursid Tallinna tegusate õpilaste tunnustamiseks, Tallinn.ee, 1. aprill 2013 

 Viited 

Välislingid
 Laulja Facebookis
 https://www.instagram.com/janekmusic/ 
 https://www.facebook.com/janek.valgepea
 https://menu.err.ee/1608810217/janek-valgepea-mulle-meeldib-kui-laul-kulmavarinaid-tekitab

Kategooria:Eesti lauljad
Kategooria:Sündinud 1994